March, 2013 | Best Plumbers Georgia | Georgia Plumbing Repairs
Posted in Plumbing	| Tagged emergency plumbing repairs, hours emergency plumbing, hr emergency plumbing, lint trap, plumber georgia
Posted in Plumbing	| Tagged 24 hours emergency, emergency plumbing repairs, hours emergency plumbing, hr emergency plumbing, loose tiles ‘Laat boere beurtkrag uitstryk’ | Netwerk24
Deur Antoinette Slabbert 17 Maart 2019 00:05
As Nersa sy huis in orde kon kry om onafhanklike kragprojek-aansoeke te kry, kon fase 1-beurtkrag vermy gewees het.
Só sê Agri SA oor die hope aansoeke van veral boere om hul eie krag op te wek wat steeds nie deur die energiereguleerder verwerk is nie.
Rapport het vroeër berig die oponthoud is dat Nersa eers wou konsulteer oor wat ’n gepaste registrasietarief sou wees vir dié projekte.
Die registrasiebedrag is nou uitgeklaar, maar Nersa het steeds nie die administratiewe proses gereed om dit af te handel nie. Dit is nou meer as ’n jaar sedert Nersa die registrasies gestaak het om eers ’n administratiewe proses daarvoor te ontwikkel.
Volgens Agri SA is daar aansoeke vir altesaam 1 400 MW se sonkragaanlegte wat lê en wag omdat Eskom en Nersa voete sleep.
Dit is gemik op stelsels vir eie gebruik wat aan die Eskom-netwerk gekoppel word. Dit is veral boere wat kan voordeel trek uit sulke projekte aangesien Eskom hulle toelaat om krag wat hulle opwek met sonkragaanlegte in die netwerk in te stoot, en hul kragrekeninge dienooreenkomstig krediteer.
Dit word dan afgetrek van die Eskomkrag wat hulle aankoop en kan op die ou end die boer se hele energiekoste ongedaan maak. Hy betaal dan net die vaste koste op sy Eskom-rekening.
Volgens Agri SA is daar aansoeke vir altesaam 1 400 MW se sonkragaanlegte wat lê en wag omdat Eskom en Nersa voete sleep. Dit, sê dr. Requier Wait, die hoof van Agri SA se ekonomiese en handelsentrum, is genoeg om fase 1-beurtkrag te voorkom.
Wait sê tans is net 13 sulke aanlegte aan die netwerk gekoppel.
“Die landboubedryf kan selfs die 1 400 MW se potensiële projekte verdubbel as banke hul ingesteldheid sal verander en sonkragaanlegte as sekuriteit sal aanvaar vir lenings.”
Ig du Plessis, direkteur van die konsultantegroep Sonfin, sê Nersa het nog nie die registrasievorms beskikbaar nie en finaliseer nog die administratiewe proses.
Intussen betaal boere soos dr. Tokka van den Hever, wat met tafeldruiwe en rosyntjies by Kakamas boer, rente op die 500 kWp- en 200 kWp-aanlegte wat hy teen ’n gesamentlike koste van R20 miljoen laat oprig het, sonder om die voordeel daarvan te geniet.
Die projekte is al meer as ’n jaar lank gereed om aan die Eskom-netwerk gekoppel te word, maar Eskom sal dit net doen wanneer dit by Nersa geregistreer is – iets wat nog net in teorie moontlik is.
Eskom het aan Rapport gesê daar is tans sowat 200 soortgelyke projekte in verskillende stadiums van afhandeling. Sodra al die Eskom-goedkeurings verkry is, is die laaste stap voor koppeling aan die netwerk registrasie by Nersa.
Volgens Eskom sal dit makliker wees om die regulasies wat op die stelsels van toepassing is toe te pas as Nersa sy registrasieproses finaliseer.
Meer oor: Nersa | Eskom | Beurtkrag | Boere | Krag | Sonkrag | Windkrag | Groenkrag | Ipp | Landbou | Elektrisiteit
Pyplyn-tarief kan petrol nog 4,5c duurder maak
‘Eskom hét ’n punt beet oor tariewe’